البتہ علمائے اسلام کے تورات میں یہود کی تحریف کی نوعیت کے متعلق مختلف نقطہائے نظر ہیں 1 بعض کہتے ہیں کہ یہودی نے اس کے الفاظ بدل ڈالے تھے 2 جبکہ بعض کا خیال یہ ہے کہ الفاظ میں معمولی تبدیلی کے ساتھ ساتھ اصل تحریف وہ تورات کی تفسیر بیان کرنے میں کرتے تھے۔اصول تفسیر میں ہے کہ جو بات قرآن و سنت کے مطابق ہو گی وہ لے لی جائے گی۔اور جو بات قرآن و سنت کے خلاف ہو گی اس کو رد کر دیا جائے گا اور جو بات قرآن و سنت میں نہیں ہو گی اور اس کے خلاف بھی نہیں ہو گی اس کی نہ تصدیق کی جائے گی اور نہ تکذیب اور قرآن وسنت کا یہ بیان ہے کہ اب تورات کی شریعت منسوخ ہو چکی ہے اور اس شریعت کے جتنے بھی محاسن تھے وہ اسلام میں شامل ہو گئے ہیں ، چنانچہ اب یہودیت پر ایمان لانے سے کوئی مسلمان نہیں کہلائے گا بلکہ ہر یہودی کو ناجی ہونے کے لیے شریعت محمدیہ پر ایمان لانا ہوگا ،البتہ اسلام نے اپنے ماننے والوں پر اس بات کا ایمان لازم کر دیا ہے کہ توریت وانجیل وغیرہ کتب کو بھی خدا کی کتب مانیں ،اگرچہ وہ ابھی خدا کی بھیجی ہوئی خالص شکل میں نہیں ،اس لیے اس کو پڑھ کر نہ اس کی تصدیق کرنی چاہئیے اور نہ تکذیب۔
Entity: قرآن — Type: /art/written_work, /art